ร้านปองซาเป็นร้านอาหารของบ่อเกลือวิวรีสอร์ท ใครมาพักที่นี่ คงไม่ต้องตระเวนไปกินที่ไหนแล้ว เพราะที่นี่อาหารโอเค ดูดีสุด มื้อเช้าอาหารก็เด็ดมาก สามารถเลือกทานขนมปังทาเนยและและแยม (ขนมปัง Wholewheat ท่าทางร้านจะทำเอง เพราะอร่อยเกินกว่าที่จะหาซื้อตามร้านขายของชำย่านนี้) ข้าวต้ม ผัดหมี่ สลัดผักนานาชนิด (สดมากเพราะปลูกเองในไร่หลังรีสอร์ท) และยังมีอาหารพื้นเมืองให้ลองทานอีกหลายอย่าง หิวโซมาจากที่ไหน มากินมื้อเช้าที่นี่ จัดเต็ม เดินตักอาหารอยู่หลายรอบ อิ่มไปถึงบ่ายเลยครับ

แต่ที่เป็นเมนูสุดพิเศษ คงจะไม่พ้นมื้อเย็น ควรทานแต่หัววัน เพราะตกดึก คนเยอะ ยุงเยอะ อาหารก็จะออกช้า แนะนำขาหมูเยอรมัน ที่อร่อยที่สุดในสามโลก น้ำพริกอ่อง น้ำพริกลงเรือ ไก่ทอดมะแขว่น ยำผักกูด แล้วให้ตบท้ายด้วยของหวานขึ้นชื่อของที่นี่คือ Banana Banoffee และ Custard Caramel

ใครแวะมาบ่อเกลือ ขอเชิญมาชิมอาหารที่นี่ อร่อยสุดยอด ท่ามกลางวิวภูเขาและเมฆหมอก